ELEKTRIČNI I ELEKTRONSKI OTPAD

U električni i elektronski otpad spadaju: hladnjaci, perilice, štednjaci, električni radijatori, termo-akumulacijske peći, klima-uređaji, TV prijamnici, mikrovalne peći, mali kućanski aparati, satovi, vage, električni noževi, računala, pisači, kopirni aparati, telefoni, mobiteli, video kamere, videorekorderi, audio pojačala, glazbeni instrumenti, oprema za snimanje i reprodukciju zvuka, rasvjetna tijela, električni alati, električne igračke, termostati, medicinski uređaji, samoposlužni aparati…

Svaki uređaj lakši od 30 kilograma možete besplatno predati u trgovini prilikom kupnje novog uređaja. (Pravilnik o gospodarenju otpadnim električnim i elektroničkim uređajima i opremom NN br. 77/07). Pozivom na besplatni broj 0800 / 444-110, unosom naloga preko internetske stranice [www.eeotpad.com](http://www.cistoca-split.hr/Informacije/Uputezapostupanjeotpadom/tabid/102/www.eeotpad.com), SMS-om na 098 / 444-110 ili e-mailom na [prijava@eeotpad.com](mailto:prijava@eeotpad.com) dobit ćete državni centar za EE otpad.  
Za sve vrste otpadnih električnih i elektroničkih uređaja i opreme ukupne mase veće od 30 kilograma građani mogu naručiti besplatan odvoz kod tvrtke Tehnomobil obrt. Kontakt telefon: 091/358-7183 od 6 do 22 sata. Električne i elektroničke uređaje čija ukupna masa ne prelazi 30 kilograma građani mogu odložiti i u reciklažnom dvorištu Odlagališta otpada Karepovac.  
Uređaje možete osobno predati u vrijeme po dogovoru kod Tehnomobila, na adresi Franje Tuđmana 344 (skladiste ex Adriachema), Kaštel Sučurac.  
Vaš elektronički i elektronski otpad besplatno odvozi i Reto centar. Kontakt telefon: 021/240-422.

**Napomena:**  
Elektronički i elektronski otpad nije primjereno odlagati u kontejnere za krupni otpad. Elektronički i elektronski otpad važno je odlagati odvojeno iz razloga što neke od komponenti od kojih je sastavljen spadaju u opasni otpad (hladnjaci, primjerice, sadrže plinove freone, a monitori teške metale).

Zadaci:

1. Font Calibri 12 (1)
2. Naslov: u sredini, podebljan, Calibri 16 (1)
3. Tekst obostrano poravnat, prored 1.5 (2)
4. **Drugi odlomak** oblikuj u dva stupca. (1)
5. Umetni sliku na temu recikliranja ili elektroničkog otpada i postavi je desno od teksta. (1)
6. Umetni inicijal (engl. drop cap).
7. Posljednji odlomak obrubi.
8. Umetni zaglavlje i poravnaj ga u desnu stranu, u njemu upiši tekst: „Ponavljanje cjeline Word“. (1)
9. Napiši samostalno skraćene natuknice kako sve u našoj županiji možemo pravilno postupiti s ee otpadom (izvući natuknice iz teksta). Primjer natuknica
   * na broj…
   * e-mailom….
   * na adresi…
10. Spremi datoteku u mapu sa svojim imenom.